GUÈRRA-E-PATZ-IV-WEB	Toti es sòmis de Pierre s‟orientauen ara de cap ath moment d‟èster de nauèth liure; e, ça que la, pendent tota era sua vida, Pierre rebrembarie e parlarie damb afogadura d‟aqueth mes de preson, d‟aqueres sensacions irrepetibles, intenses, fòrtes e gaujoses; e, mès que mès, dera absoluda serenitat dera sua amna, era sua plia libertat interna que jamès auie sentut abantes.